හිරු සී.අයි.ඒ අනාවරණෙයන් පසු අනුරාධපුර පොදු සුසාන භූමියේ ප්‍රධාන පාලකවරයා හා නියෝජ්‍ය පාලකවරයා පොලිසිය අත්අඩංගුවට ගෙන තිබෙනවා.එමෙන්ම ඉදිරි පරීක්ෂණ කටයුතු සඳහා අනුරාධපුර මහ නගර සභාවේම නාගරික කොමසාරිස්වරයා පැමිණ ආදාහනාගාරයට අද මුද්‍රා තබා එහි යතුරු පොලිසියට භාරදීමටද කටයුතු කළා.හිරු සී.අයි.ඒ. හරහා පසුගිය දින දෙකේදී හෙළිකළේ අනුරාධපුර නිසල නිම්නය පොදු සුසාන භූමියේ ඇති ආදාහනාගාරයේ සිදුවන අකටයුතුකම් පිළිබඳවයි.ගෑස් ඉතිරි කර ගැනීමේ අරමුණින් මෘත ශරීර අර්ධ වශයෙන් පුළුස්සා සොහොන් බිමේ ඇති වලකට දමන අතරතුර තැන තැන වැටෙන කැබලි සුනඛයන් විසින් ආහාරයට ගන්නා ආකාරයත් අප එහිදී දර්ශන සාක්ෂි සහිතව අනාවරණ කළා.අනුරාධපුර මහජන සෞඛ්‍ය පරීක්ෂකවරයා කැඳවා එම වල පරීක්ෂා කළ අවස්ථාවේ නාගරික කොමසාරිස්වරයාද එම ස්ථානයට පැමිණියා.